لعب الفيديو جيمز دلوقتي بقى شغلانة حقيقية. اللاعبين ممكن يكسبوا فلوس كتير. بيتنافسوا قدام آلاف المشجعين في الاستادات، وملايين تانية بتتابع اونلاين.
من ٤٠ سنة أول منافسة معروفة (لعب Spacewar في Stanford University في امريكا) كانت الجايزة الأولى فيها مجلة. في ٢٠١٤ البطولة العالمية لـ Dota 2 كانت جايزتها تقريباً ١١ مليون دولار و١٠,٠٠٠ مشجع شافوا لايف لما الفريق الصيني كسب الجايزة الأولى.
السنة اللي فاتت كمان شافت أول استادات للألعاب الإلكترونية في امريكا واستاد للألعاب الإلكترونية بيساع ١٥,٠٠٠ متفرج في الصين، وتقرير الألعاب الإلكترونية على ESPN، ومنحة دراسية للألعاب الإلكترونية بقيمة ٤٥٠,٠٠٠ دولار قدمتها Robert Morris University في Chicago.
لو عندك فوق ٣٠ سنة، على الأغلب مش هتعرف، بشكل مباشر، إلا لو صدف إنك لاعب متعصب لأشهر ألعاب الرياضات الإلكترونية. لكن ولادك أو أحفادك عارفين. هما عارفين اللاعبين من أسماء الجيمنج بتاعتهم وبيتمنوا يمشوا على خطى أبطالهم في عالم الألعاب.
إمتى الفريق الصيني كسب الجايزة الأولى؟
من ٤٠ سنة. من ٣٠ سنة. في ٢٠١٤. في ٢٠١٥.